

คำสั่งจังหวัด...................................

ที่...................../................

เรื่อง แต่งตั้งคณะกรรมการบริหารงานอำเภอแบบบูรณาการ อำเภอ............

------------------------------------------------------------

 ด้วยยุทธศาสตร์ชาติ 20 ปี (พ.ศ. 2561-2580) ด้านการปรับสมดุลและพัฒนาระบบการบริหารจัดการภาครัฐ กำหนดให้ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนาในทุกระดับ ทุกประเด็น ทุกภารกิจ ทุกพื้นที่ เพื่อบูรณาการในการจัดทำแผนและประสานแผนพัฒนาในระดับพื้นที่หมู่บ้าน ชุมชน ตำบล และอำเภอ ให้เกิดความเชื่อมโยงสอดคล้องกับทิศทางการพัฒนาในระดับจังหวัด กลุ่มจังหวัด ภาคและประเทศ ไปในทิศทางเดียวกันได้อย่างมีประสิทธิภาพ เกิดความคุ้มค่า นำไปสู่ความมั่นคง มั่งคั่ง และยั่งยืน ประกอบกับพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ๒๕๖5 กำหนดหลักการบริหารงานเชิงพื้นที่แบบบูรณาการ เพื่อเป็นหลักการบริหารและพัฒนาอย่างยั่งยืนเพื่อความผาสุกของประชาชนในพื้นที่ การอำนวยความสะดวกและตอบสนองความต้องการของประชาชนในพื้นที่ และระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562 กำหนดสาระสำคัญในการบูรณาการและประสานแผนพัฒนาในระดับพื้นที่ ให้มีการประสานแผนในระดับพื้นที่ โดยการรวบรวมและจัดลำดับความสำคัญของปัญหาและความต้องการของประชาชนในพื้นที่ ผ่านกลไกการจัดทำแผนพัฒนาหมู่บ้าน/แผนชุมชน แผนพัฒนาตำบล แผนพัฒนาท้องถิ่น และแผนพัฒนาอำเภอ เพื่อให้แผนมีความเชื่อมโยง สู่แผนพัฒนาจังหวัด/กลุ่มจังหวัด เป้าหมายและแนวทางการพัฒนาภาค สอดคล้องกันในทุกระดับเป็นแผนเดียวกัน

 ดังนั้น เพื่อให้การบริหารงานระดับอำเภอ เป็นไปในแนวทางการบริหารงานเชิงพื้นที่แบบบูรณาการ ที่มีสมรรถนะ ในการนำยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายรัฐบาล เป้าหมายและ แนวทางการพัฒนาภาค ประเด็นการพัฒนาจังหวัดและเป้าหมายการพัฒนาจังหวัด 20 ปี ไปสู่การปฏิบัติได้อย่างมีประสิทธิภาพ เกิดประสิทธิผล และเป็นไปตามหลักการบริหารงานเชิงพื้นที่แบบบูรณาการแห่งพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. ๒๕๖5 และแนวทางปฏิบัติรองรับตามระเบียบกระทรวงมหาดไทยว่าด้วยการจัดทำแผนและประสานแผนพัฒนาพื้นที่ในระดับอำเภอและตำบล พ.ศ. 2562 อาศัยอำนาจตามความในมาตรา 54 และ 57 แห่งพระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติม จึงแต่งตั้งคณะกรรมการบริหารงานอำเภอแบบบูรณาการ (ก.บ.อ.) อำเภอ............. โดยมีองค์ประกอบ และหน้าที่และอำนาจ ดังนี้

 **1. องค์ประกอบ** ประกอบด้วย

|  |  |
| --- | --- |
| (1) นายอำเภอ | ประธานกรรมการ |
| (2) ปลัดอำเภอหัวหน้ากลุ่มงานหรือปลัดอำเภอหัวหน้าฝ่ายบริหารงานปกครอง | รองประธานกรรมการ |
| (3) พัฒนาการอำเภอ  | กรรมการ |
| (4) ท้องถิ่นอำเภอ | กรรมการ |
| (5) หัวหน้าส่วนราชการ รัฐวิสาหกิจ หรือหน่วยงานอื่นของรัฐในระดับอำเภอ ที่นายอำเภอแต่งตั้งจำนวนไม่เกินสิบสองคน | กรรมการ |
| (6) ผู้แทนผู้บริหารองค์กรปกครองส่วนท้องถิ่นในอำเภอซึ่งคัดเลือก กันเอง ประเภทละหนึ่งคน ยกเว้นองค์การบริหารส่วนจังหวัดและเมืองพัทยา | กรรมการ |
|  |  |
| /(7) ผู้ทรงคุณวุฒิ...  |
| - 2 - |  |
|  |  |
| (7) ผู้ทรงคุณวุฒิที่นายอำเภอแต่งตั้งจำนวนไม่เกินห้าคน  | กรรมการ |
| (8) ปลัดอำเภอผู้รับผิดชอบสำนักงานอำเภอ | กรรมการและเลขานุการ |
| (9) ข้าราชการสำนักงานส่งเสริมการปกครองท้องถิ่นจังหวัดที่ท้องถิ่นจังหวัดมอบหมายจำนวนหนึ่งคน | กรรมการและผู้ช่วยเลขานุการ |
| (10) ข้าราชการในสำนักงานพัฒนาชุมชนอำเภอ ที่นายอำเภอแต่งตั้งจำนวนหนึ่งคน | กรรมการและผู้ช่วยเลขานุการ |

**2. หน้าที่และอำนาจคณะกรรมการบริหารงานอำเภอแบบบูรณาการ อำเภอ....** มีดังนี้

(1) วางแนวทางปฏิบัติและอำนวยการบริหารงานแบบบูรณาการในอำเภอ รวมทั้งกำหนดกรอบแนวทางปฏิบัติในการประสานแผนพัฒนาพื้นที่ของภาคส่วนต่าง ๆ ในพื้นที่อำเภอให้เป็นไปตามหลักการนโยบายและกฎหมายที่เกี่ยวข้อง

(2) จัดทำแผนพัฒนาอำเภอและแผนความต้องการระดับอำเภอ โดยกำหนดทิศทางการพัฒนาอำเภอ การประสานและรวบรวมข้อมูลจากปัญหาและความต้องการของประชาชน แผนพัฒนาหมู่บ้าน แผนชุมชน แผนพัฒนาตำบล แผนพัฒนาท้องถิ่น และแผนพัฒนาของส่วนราชการหรือหน่วยงานอื่นที่ดำเนินการในพื้นที่อำเภอ

(3) จัดทำแผนปฏิบัติงานประจำปีของอำเภอ โดยรวบรวมโครงการหรือกิจกรรมของส่วนราชการรัฐวิสาหกิจในสังกัดกระทรวงมหาดไทย องค์กรปกครองส่วนท้องถิ่นที่ได้รับการจัดสรรงบประมาณรายจ่ายประจำปีที่ต้องดำเนินการในพื้นที่อำเภอ และรายงานให้คณะกรรมการบริหารงานจังหวัดแบบบูรณาการ (ก.บ.จ.) ทราบ

(4) ประสานกับทุกภาคส่วนในพื้นที่ รวมทั้งองค์กรปกครองส่วนท้องถิ่นเพื่อนำแผนพัฒนาอำเภอไปสู่การปฏิบัติ รวมทั้งกำกับ ติดตามผล และให้คำแนะนำหน่วยงานต่าง ๆ ที่ดำเนินงานพัฒนาพื้นที่ระดับอำเภอในด้านต่าง ๆ เพื่อการพัฒนาและการแก้ไขปัญหาในพื้นที่อย่างยั่งยืน

(5) ตรวจสอบความซ้ำซ้อนของแผนงานหรือโครงการของหน่วยงานต่าง ๆ และองค์กรปกครองส่วนท้องถิ่นที่ดำเนินการในพื้นที่อำเภอ หากตรวจพบความซ้ำซ้อนของแผนงานหรือโครงการ ให้คณะกรรมการบริหารงานอำเภอแบบบูรณาการเร่งแจ้งข้อเท็จจริง พร้อมทั้งเสนอความเห็นประกอบไปยังหน่วยงานที่เกี่ยวข้อง เพื่อพิจารณาดำเนินการต่อไป

(6) ปฏิบัติหน้าที่อื่น ๆ ตามที่คณะกรรมการบริหารงานจังหวัดแบบบูรณาการ (ก.บ.จ.) มอบหมาย

(7) แต่งตั้งคณะอนุกรรมการเพื่อปฏิบัติหน้าที่ต่าง ๆ ตามที่คณะกรรมการบริหารงานอำเภอแบบบูรณาการ (ก.บ.อ.) มอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่......................................................

(..........................................................)

ผู้ว่าราชการจังหวัด............